== Medlem af Senatet (2007-nu) ==
[[Fil:Sanders swearing-in3.jpg|thumb|Sanders indsættes som medlem af [[Senatet (USA)|Senatet]] i 2007 af daværende vicepræsident [[Dick Cheney]]]]
=== Valg ===
Sanders annoncerede sin opstilling til [[Senatet (USA)|USA's Senat]] den 21. april 2005 efter at den daværende [[Republikanske Parti (USA)|Republikanske]] senator Jim Jeffords annoncerede, at han ikke ville genopstille til det næste valg, der skulle afholdes i november 2006. Mens Sanders ikke officielt stillede op som [[Demokratiske Parti (USA)|Demokratisk]] kandidat, blev han støttet af nogle af de største navne i Det Demokratiske Parti, der inkluderede daværende formand for den Demokratiske Senatsvalgskomité [[Charles Schumer|Chuck Schumer]], formand for [[Demokraternes Nationale Komité]] og guvernør i [[Vermont]] [[Howard Dean]], samt den senere [[Amerikanske præsidenter|præsident]], den daværende senator fra [[Illinois]] [[Barack Obama]].<ref>{{Cite web|url=https://socialistworker.org/2006-2/610/610_11_BernieSanders.php|title=A socialist in the Senate?|last=Smith|first=Ashley|publisher=Socialist Worker|language=en-US|date=2006-11-17|access-date=2020-02-25}}</ref><ref>{{Cite web|url=https://www.mic.com/articles/122011/watch-young-senator-barack-obama-campaign-for-bernie-sanders-in-2006|title=Watch Young Senator Barack Obama Campaign for Bernie Sanders in 2006|last=Krieg|first=Gregory|publisher=Mic|language=en-US|date=2015-07-09|access-date=2020-02-25}}</ref> Sanders havde indgået en uofficiel aftale med [[Demokratiske Parti (USA)|Det Demokratiske Parti]], som på mange måder mindede om dén han havde med dem, da han var medlem af [[Repræsentanternes Hus]]. Den gik ud på, at han ville stille op som Demokratisk kandidat i partiets [[primærvalg]], og hvis han vandt dette valg ville han afslå partiets nominering og derimod stille op som uafhængig kandidat uden nogen Demokratisk modkandidat.<ref>{{Cite web|url=https://www.npr.org/sections/itsallpolitics/2015/06/24/416929786/this-quirky-new-hampshire-law-might-keep-sanders-off-the-ballot|title=This Quirky New Hampshire Law Might Keep Bernie Sanders Off The Ballot|last=Taylor|first=Jessica|publisher=NPR|language=en-US|quote=He did appear on the Democratic primary ballot in Vermont for the Senate in both 2006 and 2012, winning their primary, but he declined the nomination both times so he could run as an independent|date=2015-06-24|access-date=2020-02-25}}</ref> Ifølge [[Howard Dean]] var denne uoficielle aftale indgået på baggrund af, at Sanders er en politiker, der "stemmer med [den Demokratiske partilinje] 98% af tiden" og derfor blev anset som en værdig allieret. Dean mente også, at grunden til, at Sanders ikke stillede op for Det Demokratiske Parti var, at han "ikke kan lide strukturen og pengene, der bliver involveret," og han påpegede samtidig, at det derfor også var vigtigt for partiet ikke at splitte stemmerne ved at opstille deres egen kandidat og dermed potentielt risikere, at en [[Republikanske Parti (USA)|Republikansk]] kandidat vandt posten.<ref>{{Cite web|url=http://www.nbcnews.com/id/7924139#.XlU6GGhKg2w|title=NBC News' Meet The Press - Transcript for May 22 - Guest: Howard Dean, Chairman of the Democratic Party|publisher=NBC News|language=en-US|date=2005-05-22|access-date=2020-02-25}}</ref>
Levende_personer Politiske_valg